Az ipari termelő és szolgáltató engedélyezési kötelezettsége alapján induló eljárás megnevezése: telepengedély köteles ipari termelő és szolgáltató tevékenység 

Ügyfélfogadási idő:

            Hétfő:
14-18

            Szerda:
 8-12 és 13-16

            Péntek: 
 8-12

Elérhetőségek:

Személyesen ügyfélfogadási időben (Polgármesteri Hivatal, Telki, Petőfi u. 1., 1. épület), illetve postán (2089 Telki, Petőfi S.u.1.) lehet benyújtani iratot.


Ügyintéző: Tieblné Czentár Zsuzsanna, Tel: 26/920-808  igazgatas@telki.hu
Ügyleírás:

A rendelet hatálya alá tartozó termelő- és szolgáltató tevékenység – a határon átnyúló szolgáltató tevékenység kivételével - csak a külön jogszabály szerinti telken, építményben, vagy építményen belül önálló rendeltetési egységben folytatható. A tevékenység végzése csak jogerős telepengedély birtokában kezdhető meg.

Az eredetileg telepengedély-köteles tevékenységek akkor válnak bejelentés-kötelessé:

-         - ha a tevékenységet külön jogszabályban ipari területként meghatározott területen kívánják végezni, valamint

-         - nem ipari területen akkor, ha a telepként szolgáló építmény vagy építményen önálló rendeltetési egység a tevékenység végzésének megfelelő rendeltetéssel 6 hónapnál nem régebbi jogerős és végrehajtható használatbavételi vagy végleges fennmaradási engedéllyel rendelkezik.

A jegyző a telepengedély iránti kérelem beérkezését követően köteles meggyőződni arról, hogy a helyi építési szabályzat, szabályozási terv, meghatározott övezeti besorolás, illetőleg azok hiányában az épített környezet alakításáról és védelméről szóló 1997. évi LXXVIII. törvény 18. § (2) bekezdése szerint a bejelentésben feltüntetett telepen az adott tevékenység végezhető-e. A jegyző köteles helyszíni szemlét tartani. A jegyző a telepengedélyt akkor adja ki, ha a szakhatósági hozzájárulások és az építési szabályzat alapján megállapítja, hogy a telep megfelel a vonatkozó jogszabályi előírásoknak. A jegyző a telepengedély megadásáról, vagy a kérelem elutasításáról határozatban dönt. A telepengedély megadását követően telepengedély-köteles tevékenységet nyilvántartásba veszi, az arról vezetett nyilvántartás nyilvános. A tevékenység végzője az adatokban bekövetkezett változást haladéktalanul, írásban valamint az ipari tevékenység megszűnését a megszűnést követően haladéktalanul köteles bejelenteni a jegyzőnek.

Illetékességünk kiterjed:  Telki közigazgatási területén lévő tevékenységre
A kérelem kötelező adattartalma: 

A bejelentést 57/2013. (II. 27.) Kormányrendelet 3. számú mellékletének megfelelő adatokkal kell kitölteni. Az engedélyhez formanyomtatvány használata kötelező, amely az Önkormányzati Hivatali Portálon az https://e-onkormanyzat.gov.hu weboldalon és településünk weboldalán is elérhető.    
A kérelemhez csatolni kell:
· a telep helyszínrajza

· nem a kérelmező tulajdonában levő telep esetében a telep használatának jogcímre (bérlet, stb.) vonatkozó igazoló okirat (a tulajdoni lap kivételével)

· haszonélvezet esetében, ha a haszonélvező, illetve közös tulajdon esetében a tulajdonostárs hozzájárulását igazoló okirat
· az ipari tevékenység végzőjének cégkivonata, aláírási címpéldánya ha egyéni vállalkozó: vállalkozói igazolvány vagy értesítés egyéni vállalkozó bejelentéséről
· nem ipari terület esetén a telepként szolgáló építmény, épület 6 hónapnál nem régebbi fennmaradási-, vagy használatbavételi engedélye

· amennyiben az ügyintézés meghatalmazott által történik, meghatalmazás
· környezetvédelmi tervfejezet

· illeték befizetéséről szóló bizonylat

A kérelmet Önkormányzati Hivatali Portálon lehet benyújtani a tevékenység megkezdése előtt. 

A telepengedélyezési eljárásért / módosításért fizetendő szolgáltatási díj 5.000.- Ft (azaz ötezer forint), melyet postai csekken vagy Telki Község Polgármesteri Hivatal Költségvetési Elszámolási Számla 11742348-15734862 számú szla-ra kell megfizetni. 
Átutalás közleménye:  Telepengedélyezési eljárási díj + Kérelmező neve

A kérelmet a telep helye szerint illetékes jegyzőnél kell benyújtani a tevékenységet megelőzően;  az ügyintézési határidő 30 nap.
